14.10.2016

COMUNICAT DE PRESA

Casa Judeteana de Pensii Vrancea face cunoscut *Proiectul Servicii publice online destinate cetatenilor, contribuabililor si beneficiarilor sistemului public de pensii si ai sistemului accidentelor de munca si bolilor profesionale*, ce se afla in desfasurare si prin care Casa Nationala de Pensii Publice (CNPP) ofera o platforma de servicii electronice pentru cetateni.

**Obiectivele specifice ale proiectului** constau in instituirea unui serviciu public online stabil, profesionist, transparent, eficient si impartial in interesul cetatenilor, promovarea accesului public la documente si posibilitatea completarii online a acestora, reducerea timpului de raspuns al institutiei la solicitarile publicului prin crearea unui instrument modern si accesibil la scara nationala, descongestionarea activitatilor la ghiseele institutiei prin oferirea acelorasi documente in sistem electronic; instruirea utilizatorilor si a personalului ce administreaza sistemul.

Platforma de servicii electronice, care poate fi accesata pe adresa de site www.cnpp.ro cuprinde : o sectiune publica cu informatii destinate publicului larg si o sectiune privata destinata fiecarui cetatean.

In sectiunea privata pot fi vizualizate datele din sistemul public de pensii: respectiv informatii din carnetele de munca; stagii anuale si lunare aferente perioadei dupa data de 01.04.2001; informatii din declaratiile D112 depuse de angajatori.

Pentru accesarea sectiunii private, fiecare persoana interesata va avea nevoie sa isi creeze un cont online.

De asemenea, este necesar ca fiecare cetatean sa detina o adresa de e-mail, iar intreaga operatiune de creare a contului sa aiba loc pe un calculator conectat la imprimanta. In cazul in care exista persoane care nu detin un laptop sau calculator conectate la imprimanta, Casa Judeteana de Pensii Vrancea ofera sprijin in vederea obtinerii contului.

Procedura de obtinere a unui cont online este urmatoarea:

Pasul 1 : se acceseaza adresa [www.cnpp.ro](http://www.cnpp.ro) ;

Pasul 2 : se acceseaza rubrica “ Autentificare”;

Pasul 3 : se acceseaza rubrica “ DE CE SA-MI FAC CONT”;

Pasul 4: se completeaza formularul de creare cont;

Pasul 5: se completeaza rubrica ”in casuta urmatoare” cu cifrele si litere majore prezentate in casuta din stanga rubricii;

Pasul 6 : se acceseaza rubrica “ Finalizeaza si transmite formular’’

Dupa parcurgerea pasilor, se printeaza formularul pentru a fi semnat olograf in original, pe hartie; apoi se semneaza cererea. Solicitantul se prezinta la Casa Judeteana de Pensii Vrancea, impreuna cu actul de identitate in original si copie. Cererea va fi procesata si aprobata la nivelul Casei Judetene de Pensii Vrancea, iar dupa aprobare vor fi transmise datele de acces (nume utilizator si parola) solicitantului, pe e-mailul specificat in respectiva cerere.

“Este benefic pentru fiecare asigurat al sistemului public de pensii sa isi compare in timp util, veniturile (cu caracter salarial incasate lunar) cu sumele declarate de catre angajator in formularul D112.”

Pentru orice informatii suplimentara angajatii Casei Judetene de Pensii Vrancea va stau la dispozitie in vederea realizarii demersurilor in obtinerea contului.

Cu deosebita consideratie,

**Adrian Juravle**

DIRECTOR EXECUTIV

Casa Judeteana de Pensii Vrancea